αρχοντος αμφιστρατου [μη]νος βουκατιου επι τοισδε απεδοντο δαμων και ατεισιδας οι ξενωνος υοι τωι απολλωνι τωι πυθιωι σωμα ανδρειον ωι ονομα σωσος το γενος συρος τιμας αργυ[ρ]ιου μναν δυο και ταν τιμαν εχοντι πασαν καθως επιστευσε σωσος τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα βιον ποιεων ο κα θελη και αποτρεχων οις κα θεληι. βεβαιωτηρ κατα τον νομον τας πολιος αριστοβουλος πατρωνος. ει δε τις κα απτηται σωσου επι καταδουλισμωι βεβαιον π[α]ρεχοντων τωι θεωι ταν ωναν οι τε αποδομενοι δαμων και ατεισιδας και ο βεβαιωτηρ αριστοβουλος πατρωνος κατα τον νομον τας πολιος ομοιως δε και οι παρατυρχανοντες κυριοι εοντων συλεοντες σωσον ως ελευθερον οντα αζαμιοι εοντες και ανυποδικοι πασας δικας και ζαμιας. μαρτυρες τοι ιερεις του απολλωνος αμυντας ταραντινος και οι αρχοντες αιακιδας ιαταδας καλλιγενης και ιδιωται ηρακλειδας καλλια ανδρομενης βαβυλου ξεναγορας ευκλειδα αλεξανδρος απολλωνιου τιμοκριτος σωδαμιδας φιλαγρος διοδωρου βαβυλος αιακιδα.
Phokis — Delphi — ca. 160 BC
 ca. 160 BC